Zapisnik 9. koordinacijskog sastanka održanog 22. studenog 2018. godine

Sastanku su prisustvovali: ravnateljica Jelena Jelinić-Bošnjak, koordinator projekta Aleksandar Končar, učenici

Dnevni red:

Ad. 1. Plan provedbe jezičnih, stručnih, pedagoških i kulturoloških priprema u sklopu Erasmus+ projekta "We care, We share for the future"

Ad. 2. OLS jezična priprema

Ad. 3. Različito

Ad. 1. Na novom sastanku s učenicima odabranima za sudjelovanje u Erasmus+ projektu "We care, We share for the future" u Srednjoj medicinskoj školi Slavonski Brod, nositeljici nacionalnog konzorcija, koordinator projekta Aleksandar Končar predstavio je učenicima plan provedbe jezičnih, stručnih, pedagoških i kulturoloških priprema te nastavnike koji će ih voditi.

Pripremne aktivnosti započinju s jezičnim pripremama koje će se održavati svaku subotu do početka zimskih praznika, a nastavit će se u prvom mjesecu. Stručne, pedagoške i kulturološke pripreme održat će se preko zimskih praznika.

Ad. 2. Koordinator projekta predstavio im je i OLS mrežnu jezičnu pripremu koja će učenike pratiti tijekom provedbe ovog projekta. Objasnio je što se od njih očekuje do polaska po pitanju jezične provjere, tečaja, jezičnih priprema u sklopu navedene platforme.

Ad. 3. Koordinator projekta Aleksandar Končar potrebne informacije će dostaviti školskim koordinatorima Medicinske škole Osijek i Medicinske škole Ante Kuzmanića, Zadar kako bi pripremne aktivnosti bile ujednačene u svim školama.

Slavonski Brod, 22. studenog 2018.

Zapisničar: Aleksandar Končar, mag. paed. et soc.